ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
হোটেল এবং রেস্তোরাঁগুলির জন্য সার্ভিস চার্জ সংক্রান্ত নীতি-নির্দেশিকা যথাযথ কার্যকর করা নিশ্চিত করতে জেলা শাসকদের নির্দেশ দিয়েছে সিসিপিএ
নয়াদিল্লি, ৯ জুলাই, ২০২২
কেন্দ্রীয় উপভোক্তা অধিকার রক্ষা কর্তৃপক্ষ  জেলা শাসকদের নির্দেশ দিয়েছে হোটেল রেস্তোরাঁগুলির জন্য যে সার্ভিস ট্যাক্স বা পরিষেবা কর সংক্রান্ত নীতি-নির্দেশিকা জারি করা হয়েছে তা যথাযথভাবে কার্যকর করতে হবে। এ সংক্রান্ত কোনো অভিযোগ জমা পড়লে ১৫ দিনের মধ্যে তদন্ত করে সিসিপিএ-র কাছে রিপোর্ট জমা দিতে হবে। সিসিপিএ এই মর্মে সব রাজ্য ও কেন্দ্রশাসিত অঞ্চলের মুখ্যসচিব এবং জেলা শাসকদের প্রয়োজনীয় পদক্ষেপ গ্রহণের নির্দেশ দিয়েছে।
২০২১-এর পয়লা এপ্রিল থেকে এ বছরের ২০শে জুন পর্যন্ত উপভোক্তা বিষয়ক জাতীয় হেল্পলাইনে পরিষেবা কর সংক্রান্ত ৫৩৭টি অভিযোগ জমা পরেছে। হোটেল এবং রেস্তোরাঁগুলির বিরুদ্ধে বড় অভিযোগ হল তারা গ্রাহকদের কাছ থেকে বাধ্যতামূলকভাবে পরিষেবা কর আদায় করছে। যদি কোনো উপভোক্তা এর বিরুদ্ধে প্রতিবাদ জানান তাহলে তাকে অস্বস্তিকর পরিস্থিতির সম্মুখীন হতে হচ্ছে। অনেক ক্ষেত্রে উপভোক্তাদের কাছ থেকে অন্য নামে পরিষেবা কর সংগ্রহ করা হচ্ছে।
যদি কোনো উপভোক্তা হোটেল বা রেস্তোরাঁতে এ ধরনের পরিস্থিতির সম্মুখীন হন তাহলে তাঁকে উপভোক্তা বিষয়ক জাতীয় হেল্পলাইনে অভিযোগ দায়ের করার পরামর্শ দেওয়া হয়েছে। এক্ষেত্রে উপভোক্তা বিষয়ক জাতীয় হেল্পলাইন নাম্বার 1915 অথবা মোবাইল অ্যাপে অভিযোগ দায়ের করার পরামর্শ দেওয়া হয়েছে। উপভোক্তারা ই-দাখিল পোর্টালেও  দ্রুত ও কার্যকর অভিযোগ নিষ্পত্তির জন্য লগইন করতে পারেন। এছাড়াও ই-মেলে com-ccpa[at]nic[dot]in এই ঠিকানায় অভিযোগ পাঠানো যাবে। ২০১৯ সালের উপভোক্তা অধিকার সুরক্ষা আইন কার্যকর হওয়ার সময় থেকে নতুন নিয়মটি গৃহীত হয়েছে। এই আইন ২০২০র জুলাই থেকে কার্যকর হয়েছে। নতুন আইনে সিসিপিএ যেকোন অন্যায্য বাণিজ্য প্রক্রিয়ার বিরুদ্ধে প্রয়োজনীয় ব্যবস্থা নিতে পারে।
PG/CB/NS
(Visitor Counter : 107
ভূ-বিজ্ঞানমন্ত্রক
২০২১ সালের ডিসেম্বরের মধ্যে ৩৫ টি নতুন ভূকম্পন সংক্রান্ত পর্যবেক্ষণাগার কাজ শুরু করবে- ডক্টর জিতেন্দ্র সিং
নতুন দিল্লি, ২৩ জুলাই, ২০২১
কেন্দ্রীয় বিজ্ঞান ও প্রযুক্তি এবং ভূবিজ্ঞান মন্ত্রকের স্বাধীন দায়িত্বপ্রাপ্ত মন্ত্রী ডক্টর জিতেন্দ্র সিং আজ জানিয়েছেন যে, ২০২১ সালের ডিসেম্বরের মধ্যে সারাদেশে ৩৫ টি নতুন ভূকম্পন সংক্রান্ত পর্যবেক্ষণাগার কাজ শুরু করবে। এগুলি স্থাপনের কাজ ইতিমধ্যেই চলছে।লোকসভায় এক প্রশ্নের উত্তরে ডক্টর জিতেন্দ্র সিং জানিয়েছেন, জাতীয় ভূমিকম্প নেটওয়ার্কের আওতায় মোট পর্যবেক্ষণাগারের সংখ্যা ২০২১- এর ডিসেম্বরের মধ্যে বেড়ে হবে ১৫০ টি।
তিনি জানান, সরকার জাতীয় ভূমিকম্প নেটওয়ার্কের ক্ষমতা বৃদ্ধির জন্য একাধিক উদ্যোগ গ্রহণ করেছে। আগামী পাঁচ বছরের মধ্যে আরও একশটি কেন্দ্র গড়ে তোলা হবে।
CG/ SB
(Visitor Counter : 107
অর্থমন্ত্রক
জাতীয় পেনশন ব্যবস্থার বিভিন্ন কর্মসূচির আওতায় গ্রাহক সংখ্যা ২০২২ – এর মার্চ পর্যন্ত ৫২০ লক্ষেরও বেশি; বার্ষিক অগ্রগতি ২২ শতাংশের বেশি
নয়াদিল্লি, ০৮ এপ্রিল, ২০২২
জাতীয় পেনশন ব্যবস্থার আওতায় বিভিন্ন কর্মসূচিতে গ্রাহক সংখ্যা ক্রমশ বাড়ছে। পরিসংখ্যান অনুযায়ী, গত মার্চ মাসের শেষ পর্যন্ত এই সংখ্যা ছিল ৫ কোটি ২০ লক্ষ হাজার, যা গত বছরের মার্চে ৪ কোটি ২৪ লক্ষ ২০ হাজারের তুলনায় বার্ষিক-ভিত্তিতে ২২.৫৮ শতাংশ বেশি।
জাতীয় পেনশন ব্যবস্থা ও অটল পেনশন যোজনায় গ্রাহক সংখ্যা নিম্নরূপ:

|
|
ক্রমিক সংখ্যা
|
|
ক্ষেত্র
|
|
মার্চ ২০২০
|
|
মার্চ ২০২১
|
|
মার্চ ২০২২
|
|
বার্ষিক অগ্রগতি 
|
|
১
|
|
কেন্দ্রীয় সরকার
|
|
২১.০২
|
|
২১.৭৬
|
|
২৮.৮৪
|
|
৪.৯৬
|
|
২
|
|
রাজ্য সরকার
|
|
৪৭.৫৪
|
|
৫১.৪১
|
|
৫৫.৭৭
|
|
৮.৪৮
|
|
৩
|
|
কর্পোরেট ক্ষেত্র
|
|
৯.৭৩
|
|
১১.২৫
|
|
১৪.০৪
|
|
২৪.৮০
|
|
৪
|
|
নাগরিক ক্ষেত্র
|
|
১২.৫২
|
|
১৬.৪৭
|
|
২২.৯২
|
|
৩৯.১৬
|
|
৫
|
|
এনপিএস লাইট|
|
৪৩.৩২
|
|
৪৩.০২
|
|
৪১.৮৭
|
|
|
|
৬
|
|
অটল পেনশন যোজনা
|
|
২১১.৪২
|
|
২৮০.৪৯
|
|
৩৬২.৭৭
|
|
২৯.৩৩
|
|
মোট
|
|
৩৪৫.৫৫
|
|
৪২৪.৪০
|
|
৫২০.২১
|
|
২২.৫৮২০১৫’র পয়লা এপ্রিল থেকে নতুন রেজিস্ট্রেশনে অনুমতি দেওয়া হয়নি।
২০২২ সালের ৩১শে মার্চ পর্যন্ত পরিচালনাধীন মোট পেনশন সম্পদের পরিমাণ দাঁড়িয়েছে ৭ লক্ষ ৩৬ হাজার ৫৯২ কোটি টাকা, যা বার্ষিক-ভিত্তিতে ২৭.৪৩ শতাংশ হারে বৃদ্ধি ঘটেছে।
ন্যাশনাল পেনশন ব্যবস্থা এবং অটল পেনশন ব্যবস্থা সম্পর্কে বিস্তারিত জানতে এই লিঙ্কে ক্লিক করুন - www.pfrda.org.in
(CG/BD/SB
রেলমন্ত্রক
নিয়োগ সংক্রান্ত বড় মাপের পরীক্ষা গ্রহণে পরীক্ষা আয়োজনকারী সংস্থাগুলির সক্ষমতা যাচাই করতে রেল মন্ত্রকের বিশেষ সভা
নয়াদিল্লি, ২৬ সেপ্টেম্বর, ২০১৯
ভারতীয় রেলে বড় মাপের নিয়োগ সংক্রান্ত পরীক্ষা গ্রহণের ক্ষেত্রে আয়োজনকারী সংস্থাগুলির সক্ষমতা ও সম্ভাব্যতা যাচাই করতে রেল নিয়োগ নিয়ন্ত্রণ পর্ষদ আজ নতুন দিল্লিতে পরীক্ষা আয়োজনকারী অগ্রণী সংস্থাগুলিকে নিয়ে এক বিশেষ সভার আয়োজন করে। ভারতীয় রেল দেশের অন্যতম বৃহৎ কর্মী নিয়োগ সংস্থা। বর্তমানে রেলে দেড় লক্ষেরও বেশি কর্মচারী রয়েছেন এবং প্রায় সমসংখ্যক কর্মী নিয়োগ প্রক্রিয়া চলছে। রেলের নিয়োগ পরীক্ষাগুলিতে লক্ষাধিক আবেদনপত্র জমা পড়ে। গত বছর রেলের একটি নিয়োগ পরীক্ষায় রেকর্ড সংখ্যক প্রায় ১ কোটি ৮৯ লক্ষ প্রার্থী আবেদন জানিয়েছিলেন।
সাফল্যের সঙ্গে এ ধরনের বড় মাপের পরীক্ষা আয়োজন করা সর্বদাই উদ্বেগের বিষয়। এই বিষয়টিকে বিবেচনায় রেখেই পুঙ্খানুপুঙ্খ বিশ্লেষণ ও সক্ষমতা যাচাইয়ের পরই পরীক্ষা আয়োজনকারী সংস্থাগুলিকে চিহ্নিত করা হয়। আরও বেশি সংখ্যক পরীক্ষা আয়োজনকারী সংস্থাকে চিহ্নিত করার জন্য ভারতীয় রেলের পক্ষ থেকে গত সপ্তাহে এ ধরনের সংস্থাগুলিকে নিয়ে এক বিশেষ সভা আয়োজনের বিজ্ঞপ্তি দেওয়া হয়। সারা দেশ থেকে একাধিক সংস্থা এই সভায় যোগ দেয়। সভায় পরীক্ষা গ্রহণের ব্যাপারে বিভিন্ন পন্থা-পদ্ধতি নিয়ে আলোচনার পাশাপাশি, রেল নিয়োগ পর্ষদের চেয়ারম্যানের সঙ্গে মতবিনিময় কর্মসূচির আয়োজন করা হয়। এই মতবিনিময়ের ওপর ভিত্তি করে রেলের নিয়োগ সংক্রান্ত আসন্ন পরীক্ষাগুলির জন্য আয়োজনকারী সংস্থা চিহ্নিত করতে শীঘ্রই দরপত্র আহ্বান করা হবে বলে মনে করা হচ্ছে।
CG/BD/SB
(Visitor Counter : 82
তথ্যওসম্প্রচারমন্ত্রক
অস্কার রেট্রোস্পেক্টিভ
নয়াদিল্লি, ২১ নভেম্বর, ২০১৯
গোয়ায় ভারতীয় আন্তর্জাতিক চলচ্চিত্র উৎসবে অস্কার রেট্রোস্পেক্টিভ বিভাগে ‘কাসাব্ল্যাঙ্কা’ ছবিটি প্রথমদিনে প্রদর্শিত হল। বিশিষ্ট সাংবাদিক ও চলচ্চিত্র সমালোচক শ্রী নমন রামাচন্দ্রন, চলচ্চিত্র উৎসবের অধিকর্তা শ্রী চৈতন্য প্রসাদ এবং আমেরিকার চলচ্চিত্র সম্পাদক মিস ক্যারোল লিটলটন এক আলোচনসভায় উপস্থিত ছিলেন।
শ্রী প্রসাদ বলেন, ‘কাসাব্ল্যাঙ্কা’ চলচ্চিত্রটি পুনর্নিমাণ করা হয়েছে যাতে বড় পর্দায় প্রদর্শিত হতে পারে। এই ছবিটি সব বয়সের মানুষই একসঙ্গে বসে দেখতে পারেন। আলোচনসভায় উপস্থিত মিস ক্যারোল লিটলটন বলেন, এই ছবিটি পুনর্নিমাণের ক্ষেত্রে বহু পরিশ্রম করতে হয়েছে। এবারের চলচ্চিত্র উৎসবে এই অস্কার জয়ী ছবিটি নির্বাচনের জন্য শ্রী প্রসাদকে ধন্যবাদও জানান তিনি। আগামীদিনে বিজ্ঞান-ভিত্তিক চলচ্চিত্র নির্মাণের ওপর জোর দেওয়া হচ্ছে বলেও তিনি জানান।
SSS/SS/DM
(Visitor Counter : 34
ক্রেতা, খাদ্যএবংগণবন্টনমন্ত্রক
তুরস্ক থেকে অতিরিক্ত ১২,৫০০ মেট্রিকটন পেঁয়াজ আমদানির বরাত দিল সরকার
এখনও পর্যন্ত আমদানির জন্য বরাত দেওয়া পেঁয়াজের মোট পরিমাণ ৪২,৫০০ মেট্রিকটন; এরমধ্যে ১২,০০০ মেট্রিকটন পেঁয়াজ ৩১ ডিসেম্বরের আগেই দেশে এসে পৌঁছাবে
নয়াদিল্লি, ২০ ডিসেম্বর, ২০১৯
কেন্দ্রীয় গ্রাহক বিষয়ক দপ্তরের মূল্য স্হিতিশীলতা তহবিল পরিচালনা কমিটির নির্দেশ অনুযায়ী রাষ্ট্রায়ত্ব মেটাল্স অ্যান্ড মিনারেল্স ট্রেডিং কর্পোরেশন তুরস্ক থেকে অতিরিক্ত ১২,৫০০ মেট্রিকটন পেঁয়াজ আমদানির বরাত পেয়েছে। সর্বশেষ বরাত অনুযায়ী এই পেঁয়াজ আমদানি শুরু জানুয়ারির মাঝামাঝি সময় থেকে। অতিরিক্ত এই ১২,৫০০ মেট্রিকটন পেঁয়াজ আমদানির বরাত দেওয়ার ফলে এখনও পর্যন্ত মোট বরাত দেওয়া পেঁয়াজের পরিমাণ বেড়ে দাঁড়ালো ৪২,৫০০ মেট্রিকটন।
ইতিমধ্যেই বরাত দেওয়া ১২,৫০০ মেট্রিকটন পেঁয়াজ ৩১ ডিসেম্বরের আগেই দেশে এসে পৌঁছাবে। পৌঁছানোর পর আমদানিকৃত এই পেঁয়াজ রাজ্যগুলির চাহিদা অনুযায়ী সরবরাহ করা হবে। রাজ্যগুলিতে পেঁয়াজ পৌঁছানোর ফলে দাম অবিলম্বে কমে আসবে, বাজারে যোগান বাড়বে।
CG/ BD/NS
(Visitor Counter : 62
আদিবাসীবিষয়কমন্ত্রক
বন ধন উদ্যোগ কর্ণাটকে কর্মক্ষেত্রে উৎসাহ জুগিয়েছে
নতুন দিল্লি, ১৪ মে, ২০২১
উপজাতি জনগোষ্ঠীর জীবন-জীবিকার উন্নতিসাধনে এবং সুবিধা বঞ্চিত ও দরিদ্র জনগোষ্ঠীর জীবনযাত্রার উন্নতির লক্ষ্যে বিশেষ উদ্যোগ নিয়েছে উপজাতি বিষয়ক মন্ত্রকের আওতাধীন ট্রাইফেড । ট্রাইফেড আত্মনির্ভর ভারত গঠনে প্রধানমন্ত্রীর স্বপ্ন পূরণের উদ্দেশ্যে একাধিক উদ্যোগ গ্রহণ করেছে ।
উপজাতি সম্প্রদায় মানুষের অর্থনৈতিক সঙ্কট দূর করতে বিভিন্ন উদ্যোগের মধ্যে অন্যতম হল 'বন ধন উপজাতি স্টার্টআপ' চালু করা এবং ক্ষুদ্র বনজ পণ্যের জন্য ন্যূনতম সহায়ক মূল্য প্রদানের মাধ্যমে বনজ পণ্যের বিপণন ব্যবস্থাপনা চালু করা । এই কর্মসূচি সারা দেশে ব্যাপক সাড়া ফেলে দিয়েছে ।
বিশেষত বন ধন উপজাতি স্টার্টআপ গুলি সাফল্য লাভ করেছে । ১৮ মাসেরও কম সময়ে ৩৭,২৫৯টি বন ধন বিকাশ কেন্দ্র, ২,২২৪টি বন ধন বিকাশ কেন্দ্র ক্লাস্টারকে অনুমোদন দিয়েছে ট্রাইফেড । এক একটি বন ধন বিকাশ কেন্দ্রে ২০ জন উপজাতি সম্প্রদায়ের সদস্য রয়েছে । এই রকম ১৫টি বন ধন বিকাশ কেন্দ্রগুলি নিয়ে একটি বন ধন বিকাশ কেন্দ্র ক্লাস্টার গঠিত হয়েছে । এই বন ধন বিকাশ কেন্দ্র ক্লাস্টার ২৩টি রাজ্য ও ২টি কেন্দ্রশাসিত অঞ্চলে প্রায় ৬.৬৭ লক্ষ উপজাতি সম্প্রদায়ের বনজ সম্পদ সংগ্রহকারীদের আর্থিক বিকাশ এবং জীবন-জীবিকা নির্বাহের ক্ষেত্রে সুযোগ করে দিয়েছে । ট্রাইফেডের তথ্য অনুযায়ী বন ধন স্টার্টআপ কর্মসূচির মাধ্যমে এখনও পর্যন্ত প্রায় ৫০ লক্ষ উপজাতি উপকৃত হয়েছেন ।
সম্প্রতি ট্রাইফেড চলতি বছরের পয়লা এপ্রিল থেকে ‘সঙ্কল্প সে সিদ্ধি’- গ্রামীণ এবং ডিজিটাল সংযোগ অভিযান শুরু করেছে । এই অভিযানের মাধ্যমে দেশের বিভিন্ন গ্রামাঞ্চলে প্রতিনিধিরা ঘুরে দেখছেন । এমনকি বেশ কয়েকটি রাজ্যেও সাফল্যের কথাও গল্প আকারে প্রকাশিত হয়েছে । এরকমই একটি সাফল্যের চিত্র উঠে এসেছে কর্ণাটকের দক্ষিণ প্রান্ত থেকে । গত বছর এখানে ৫৮৫টি বন ধন বিকাশ কেন্দ্রের গোষ্ঠী নিয়ে ৩৯টি বন ধন বিকাশ কেন্দ্র ক্লাস্টার গঠিত হয় । এর ফলে প্রায় ১১,৪০০ উপজাতি সুবিধাভোগীর বিশেষ সাহায্য পেয়েছেন ।
মহীশূর জেলার হুনসুরের পক্ষীরাজাপুরায় ‘সঞ্জীবনী প্রধানমন্ত্রী বিকাশ কেন্দ্র’ নামে বন ধন বিকাশ কেন্দ্র ক্লাস্টারটি ঠিক একইভাবে পরিচালিত হচ্ছে । এখানকার সদস্যরা ভেষজ চুলের তেল, মধু প্রক্রিয়াজাতকরণের কাজ করছে । ট্রাইফেড এগুলি সংগ্রহ করে বিক্রির ব্যবস্থা করেছে । মহীশূর জেলার কোটে-তে ‘ভানাসিরি প্রধানমন্ত্রী বন ধন বিকাশ কেন্দ্র ক্লাস্টার’-এর সদস্যরা কাঁচের বোতলে বনজ মধু প্যাকেজিং ও প্রক্রিয়াকরণের কাজ করছে । ট্রাইফেড সরাসরি তাদের কাছ থেকে এই মধু সংগ্রহ করছে এবং বিপণনের ব্যবস্থা করেছে । প্রধানমন্ত্রী চৈতন্য বন ধন বিকাশ কেন্দ্র ক্লাস্টার-এর উপজাতি সদস্যরা ঝাড়ু তৈরির কাজ করছে । একইসঙ্গে মধু ও অন্যান্য বনজ পণ্য প্রয়িয়াকরণের কাজের সঙ্গে যুক্ত রয়েছে ।
আশা করা যাচ্ছে আগামী দিনে বন ধন যোজনার এই উদ্যোগ থেকে অভূতপূর্ব সাফল্য লাভ করবেন স্থানীয় উপজাতি সম্প্রদায়ের মানুষেরা । এতে বনজ সম্পদের ‘ভোকাল ফর লোকাল’ এবং আত্মনির্ভর ভারত গঠনের পথ সুগম হবে । পাশাপাশি উপজাতি সম্প্রদায়ের মানুষের জীবন-জীবিকা নির্বাহের ক্ষেত্রে আমূল পরিবর্তন ঘটবে ।
CG/SS/RAB
(Visitor Counter : 131
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর পূর্বাঞ্চলীয় কমিউনিটি রিসোর্স ম্যানেজমেন্ট প্রকল্পের  আওতায় লো চিলিং প্রজাতির আপেল চাষে স্থানীয় মানুষের দক্ষতা বৃদ্ধি
নতুন দিল্লি, ১৬ ডিসেম্বর, ২০২১
উত্তর পূর্বাঞ্চলীয় কমিউনিটি রিসোর্স ম্যানেজমেন্ট সোসাইটি ও উত্তর পূর্বাঞ্চলীয় পরিষদের পক্ষ থেকে ২০১৮-১৯-এ কেন্দ্রীয় বিজ্ঞান ও প্রযুক্তি মন্ত্রকের অধীন বিজ্ঞান ও শিল্প গবেষণা পর্ষদের ইন্সটিটিউট অফ হিমালয়ান বায়ো-রিসোর্স টেকনলোজি প্রতিষ্ঠানের সঙ্গে সহযোগিতায় মণিপুরের উখরুল জেলা এবং মেঘালয়ের পশ্চিম খাসি জেলায় লো চিলিং প্রজাতির আপেল চাষের পরীক্ষামূলক প্রকল্প গ্রহণ করা হয়।
আপেল চাষ একটি মরশুমি কর্মকান্ড এবং অক্টোবর থেকে মার্চ মাসের মধ্যে এই ফল চাষ হয়। উত্তর পূর্বাঞ্চল পরিষদ ২০১৮-র অক্টোবর থেকে ২০১৯-এর মার্চ পর্যন্ত ইন্সটিটিউট অফ হিমালয়ান বায়ো-রিসোর্স টেকনলোজি প্রতিষ্ঠানের সঙ্গে সহযোগিতায় একটি প্রশিক্ষণ কর্মসূচির আয়োজন করে। কর্মসূচির দুটি পর্যায়ে মণিপুরের উখরুল এবং মেঘালয়ের পশ্চিম খাসি পার্বত্য জেলার স্থানীয় মানুষ এবং সরকারি কর্মীদের প্রশিক্ষণ দেওয়া হয়। প্রশিক্ষণ খাতে খরচ হয় ৬৩ লক্ষ ৬৩ হাজার টাকা। এই দুই জেলার ৫ জন আধিকারিক / কর্মী এবং ৩০ জন কৃষককে দুটি পর্বে প্রশিক্ষণ দেওয়া হয়। সেই সঙ্গে এই দুই জেলার কৃষকদের ৪ হাজার আপেল চারা গাছ বিতরণ করা হয়।
CG/BD/AS/
(Visitor Counter : 64
সংখ্যালঘুবিষয়কমন্ত্রক
ভারতীয় মুসলিমদের ‘সহজে হজ করা’র স্বপ্নকে সরকার বাস্তবায়িত করেছে : শ্রী মুখতার আব্বাস নাকভি
নয়াদিল্লি, ১৭ ফেব্রুয়ারি, ২০২০
কেন্দ্রীয় সংখ্যালঘু উন্নয়ন মন্ত্রী শ্রী মুখতার আব্বাস নাকভি জানিয়েছেন, ভারতীয় মুসলিমদের ‘সহজে হজ করা’র স্বপ্নকে বাস্তবায়িত করার লক্ষ্যে দেশে হজ প্রক্রিয়ায় ১০০ শতাংশ ডিজিটাল/অনলাইন পদ্ধতি চালু করা হয়েছে। তিনি আজ মুম্বাইতে হজ হাউসে ২০২০ সালের হজ যাত্রার জন্য প্রশিক্ষকদের প্রশিক্ষণ শিবিরে বক্তব্য রাখছিলেন।
শ্রী নাকভি বলেন, মোদী সরকারের অভূতপূর্ব সংস্কারের ফলে একদিকে সম্পূর্ণ হজ প্রক্রিয়া যেমন ডিজিটাল ও স্বচ্ছ হয়েছে, অন্যদিকে হজ যাত্রা আর্থিক সঙ্গতির মধ্যে এসেছে। তিনি বলেন, গত কয়েক দশকের হজ যাত্রায় খরচের সঙ্গে তুলনা করে বলা যায়, এই প্রক্রিয়া থেকে দালালদের সরানোর ফলে খরচ আয়ত্তের মধ্যে এসেছে। এমনকি, হজের ভর্তুকি প্রত্যাহারের পরও অতিরিক্ত আর্থিক বোঝা হজ যাত্রীদের উপর বর্তায়নি। মন্ত্রী বলেন, সারা বিশ্বে ২০২০ সালে হজ প্রক্রিয়াটি ভারতেই প্রথম ১০০ শতাংশ ডিজিটাল হয়েছে। অনলাইনে দরখাস্ত, ই-ভিসা, হজ মোবাইল অ্যাপ, ‘ই-মাহিসা’ স্বাস্থ্য পরিষেবা, ই-লাগেজ, প্রি-ট্যাগিং – এর মতো ব্যবস্থা নেওয়া হয়েছে। তিনি জানান, প্রথমবার ডিজিটাল প্রক্রিয়ায় হজ যাত্রীদের মালপত্রের প্রি-ট্যাগিং – এর ব্যবস্থা করা হ’ল। এর ফলে, ভারতীয় হজ যাত্রীরা ভারতে বসেই সৌদি আরবের বিমানবন্দরে পৌঁছনোর পর তাঁদের জন্য কোথায় থাকার ব্যবস্থা করা হয়েছে এবং কোন বাসে তাঁরা যেতে পারবেন – সেসব তথ্য জানতে পারবেন।
শ্রী নাকভি বলেন, মক্কা, মদিনার সর্বশেষ তথ্য তাৎক্ষণিক পাওয়ার জন্য মোবাইল অ্যাপ যুক্ত সিমকার্ডও পাওয়া যাচ্ছে। ‘ই-মাহিসা’  – এর আওতায় ভারতীয় হজ যাত্রীদের স্বাস্থ্য সংক্রান্ত সমস্ত তথ্য মজুত থাকবে, যার ফলে মক্কা, মদিনায় কোনও রকমের জরুরি পরিস্থিতির সৃষ্টি হলে চিকিৎসা পরিষেবা পাওয়া যাবে। মন্ত্রী জানান, হজ গোষ্ঠীর আয়োজকরা  ১০০ শতাংশ ডিজিটাল প্রক্রিয়ার আওতায় এসেছেন। এর মাধ্যমে তাঁরা ভারতীয় হজ যাত্রীদের স্বচ্ছভাবে পরিষেবা দেবেন। এই প্রথমবার এইচজিও-দের জন্য একটি পোর্টাল http://haj.nic.in/pto/ তৈরি করা হয়েছে, যেখানে এইচজিও-দের প্যাকেজ সম্পর্কে বিস্তারিত তথ্য পাওয়া যাবে।
২০২০ সালে হজের সময়ে ভারতীয় মুসলমানদের নিরাপত্তা ও চিকিৎসা সহ বিভিন্ন পরিষেবা নিশ্চিত করার লক্ষ্যে ভারত সরকার, সৌদি আরব সরকার এবং সেদেশের ভারতীয় দূতাবাস সহ সংশ্লিষ্ট সংস্থাগুলির সঙ্গে সমন্বয় বজায় রেখে চলবে। এ বছর ২ লক্ষ ভারতীয় মুসলমান কোনও ভর্তুকি ছাড়াই হজে যাবেন। ভারতের হজ কমিটির মাধ্যমে ১ লক্ষ ২৩ জন এবং বাকিরা এইচজিও-র মাধ্যমে যাবেন। এ বছর ২ হাজার ১০০-রও বেশি মুসলমান মহিলা পুরুষ সঙ্গী  ছাড়াই হজে যাবেন। এই প্রশিক্ষণ কর্মসূচিতে ৬৫০ জন অংশগ্রহণ করেন। এরা সংশ্লিষ্ট রাজ্যের হজ যাত্রীদেরকে – মক্কা ও মদিনায় থাকার ব্যবস্থা, পরিবহণ, স্বাস্থ্য পরিষেবা ও নিরাপত্তা ইত্যাদি বিষয়ে প্রশিক্ষণ দেবেন। এই কর্মসূচিতে অনেক মহিলাও অংশগ্রহণ করেছেন। ভারতের হজ কমিটি, সীমাশুল্ক, এয়ার ইন্ডিয়া, বৃহন মুম্বাই পৌরসভা, বিভিন্ন ব্যাঙ্ক, বিপর্যয় মোকাবিলা সংস্থাগুলির আধিকারিকরা যোগ দিয়েছেন। শ্রী নাকভি মুম্বাইয়ের হজ হাউসে সিভিল সার্ভিসেস লার্নিং সেন্টার, অতিথিশালা, প্রশিক্ষণ কক্ষেরও উদ্বোধন করেন।
CG/CB/SB
(Visitor Counter : 100
প্রধানমন্ত্রীরদপ্তর
প্রধানমন্ত্রী মহাকবি ভরতীয়ার, সুব্রমন্যম ভারতী-র জন্মজয়ন্তীতে তাঁর স্মৃতিতে শ্রদ্ধা জানিয়েছেন
নয়াদিল্লি, ১১ ডিসেম্বর, ২০২২
প্রধানমন্ত্রী শ্রী নরেন্দ্র মোদী মহাকবি ভরতীয়ার, সুব্রহ্মণ্যম ভারতী-র জন্মজয়ন্তীতে তাঁর স্মৃতিতে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেন;
“আমি মহান সুব্রহ্মণ্যম ভারতী-কে তাঁর জন্মজয়ন্তীতে শ্রদ্ধা জানাই। ‘মহাকবি ভরতীয়ার উল্লেখযোগ্য সাহসীকতা এবং তাঁর বিশেষ বুদ্ধিমত্তার জন্য সমাদৃত। ভারতের উন্নয়নে তাঁর বিশেষ লক্ষ্য ছিল বিভিন্ন ক্ষেত্রে আমরা তাঁর আশা-আকাঙ্খা পূরণে কাজ করছি।”
PG/PM/NS
(
পেট্রোলিয়ামওপ্রাকৃতিকগ্যাসমন্ত্রক
ইথানল মিশ্রিত পেট্রোল কর্মসূচির আওতায় রাষ্ট্রায়ত্ত তেল বিপণন সংস্থাগুলির মাধ্যমে ইথানল সংগ্রহের পদ্ধতি সংশোধনের প্রস্তাব মন্ত্রিসভায় অনুমোদিত
নয়াদিল্লি, ১০ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি আসন্ন ২০২০-২১ চিনি মরশুমে ইথানল মিশ্রিত পেট্রোল কর্মসূচির আওতায় বিভিন্ন ধরনের আখ-ভিত্তিক কাঁচামাল থেকে নির্গত ইথানলের মূল্য বাড়ানোর একটি প্রস্তাব অনুমোদন করেছে। এছাড়াও, মন্ত্রিসভা নিম্নলিখিত বিষয় অনুমোদন করেছে। সি-শ্রেণীর মোটা জাতীয় গুড় থেকে নির্গত ইথানলের মূল্য লিটার প্রতি ৪৫ টাকা ৬৯ পয়সা থেকে বাড়িয়ে ৪৬ টাকা ৬৬ পয়সা করা। বি-শ্রেণীর মোটা জাতীয় গুড় থেকে নির্গত ইথানলের মূল্য লিটার প্রতি ৫৭ টাকা ৬১ পয়সা থেকে বাড়িয়ে ৫৯ টাকা ৮ পয়সা করা। আখের রস/সিরাপ থেকে নির্গত ইথানলের মূল্য বাড়িয়ে লিটার প্রতি ৬২ টাকা ৬৫ পয়সা থেকে ৬৩ টাকা ৪৫ পয়সা করা। অবশ্য, জিএসটি এবং পরিবহণ বাবদ শুল্ক পৃথকভাবে প্রযোজ্য হবে।
সরকার সিদ্ধান্ত নিয়েছে যে, রাষ্ট্রায়ত্ত তেল বিপণন সংস্থাগুলিকে ২জি ইথানলের মূল্য স্থির করার স্বাধীনতা দেওয়া হবে। এর ফলে, দেশে আধুনিক জৈব জ্বালানী পরিশোধনাগার স্থাপনের পথ সুগম হবে। উল্লেখ করা প্রয়োজন, দানাশস্য-ভিত্তিক ইথানলের মূল্য বর্তমানে তেল বিপণন সংস্থাগুলিই নির্ধারণ করে থাকে।
মন্ত্রিসভার এই সিদ্ধান্তের ফলে না কেবল ইথানলের মূল্য স্থিতিশীল থাকবে, সেই সঙ্গে ইথানল সরবরাহকারীদেরও মুনাফা হবে। একইভাবে, আখ চাষীদের কাছে প্রদেয় বকেয়ার পরিমাণ কমবে, অপরিশোধিত তেল আমদানির ওপর নির্ভরশীলতা হ্রাস পাবে। এমনকি, বিদেশি মুদ্রা সঞ্চয়ের পাশাপাশি, পরিবেশের স্বার্থও সুরক্ষিত থাকবে। সমস্ত ইথানল উৎপাদকরা এই কর্মসূচির সুবিধা নিতে পারবেন এবং অধিকাংশ উৎপাদকই ইথানল মিশ্রিত পেট্রোলিয়াম কর্মসূচির আওতায় ইথানল যোগান দিতে পারবেন।
কেন্দ্রীয় সরকার ইথানল মিশ্রিত পেট্রোল কর্মসূচি রূপায়ণ করে আসছে এবং এই কর্মসূচিতে তেল বিপণন সংস্থাগুলি ১০ শতাংশ পর্যন্ত ইথানল মিশিয়ে পেট্রোল বিক্রি করছে। ইথানল মিশ্রিত পেট্রোল কর্মসূচিটি কেন্দ্রশাসিত আন্দামান ও নিকোবর এবং লাক্ষাদ্বীপ বাদে দেশের সর্বত্র ২০১৯-এর পয়লা এপ্রিল থেকে কার্যকর হচ্ছে। দেশে বিকল্প ও পরিবেশ-বান্ধব জ্বালানীর প্রয়োগ ও পরিধি বাড়াতে এই উদ্যোগ। মন্ত্রিসভার এই সিদ্ধান্ত শক্তি চাহিদার ওপর আমদানি নির্ভরশীলতা কমাতে এবং কৃষি ক্ষেত্রের বিকাশে সহায়ক হবে বলে মনে করা হচ্ছে।
CG/BD/SB
(
অর্থমন্ত্রক
‘আর্থিক অন্তর্ভুক্তির লক্ষ্যে বিশ্ব অংশীদারিত্ব’ : জি-২০-র ওয়ার্কিং গ্রুপের প্রথম বৈঠকের আজ সূচনা হল কলকাতায়
কলকাতা, ৯ জানুয়ারি, ২০২৩
‘আর্থিক অন্তর্ভুক্তির লক্ষ্যে বিশ্ব অংশীদারিত্ব’-এর ওপর জি-২০-র প্রথম বৈঠকটির আজ সূচনা হল কলকাতায়। বিশ্বের বিভিন্ন দেশের বিশিষ্ট ব্যক্তিবর্গ ও অতিথিদের উপস্থিতিতে প্রান্তিক মানুষদের আর্থিক অন্তর্ভুক্তির বিষয়টির ওপর আলোচনা ও মতবিনিময় রয়েছে এর আলোচ্যসূচির মধ্যে। দেশের আর্থিক সমৃদ্ধি ও উৎপাদনশীলতা বৃদ্ধির লক্ষ্যে দরিদ্রতর মানুষদেরও কিভাবে ডিজিটাল লেনদেন পদ্ধতির সঙ্গে যুক্ত করা যায় তার উপায় উদ্ভাবন করা হবে বৈঠকে গৃহীত সিদ্ধান্তের অনুসরণে।
বৈঠকে সমাগত অতিথি ও প্রতিনিধিদের স্বাগত জানিয়ে পশ্চিমবঙ্গের মুখ্যমন্ত্রী শ্রীমতী মমতা বন্দ্যোপাধ্যায় বলেন, এই রাজ্যে জি-২০-র বৈঠক অনুষ্ঠিত হওয়ায় তিনি খুশি। ভারতের জি-২০ সভাপতিত্বকালে এ বছরের সম্মেলনের মূল থিম হল – ‘বসুধৈব কুটুম্বকম’। এই বিষয়টির অবতারণা করে মুখ্যমন্ত্রী বলেন, সম্মেলনের মূল থিম হিসেবে এই বিষয়টিকে বেছে নেওয়া হল সময়োচিত একটি সিদ্ধান্ত। উন্নয়ন ও আর্থিক অন্তর্ভুক্তির ক্ষেত্রে রাজনৈতিক সীমানার কোনও অস্তিত্ব থাকতে পারে না বলে মন্তব্য করেন তিনি। মুখ্যমন্ত্রী বলেন, সাধারণ মানুষের বিকাশ তথা উন্নয়ন ব্যতিরেকে বিশ্বের উন্নয়ন প্রচেষ্টা কখনই সফল হতে পারে না। এই কারণে তাঁর সরকারের উন্নয়নসূচির মধ্যে একটি মানবিক ছাপ রয়েছে। উন্নয়নের কর্মসূচিতে বিশেষভাবে গুরুত্ব দেওয়া হয়েছে নারী এবং সমাজের অনগ্রসর স্তরের মানুষদের কল্যাণের বিষয়টিকে। ই-প্রশাসন এবং ডিজিটাল পদ্ধতিতে লেনদেনের ক্ষেত্রে রাজ্য সরকার গৃহীত পদক্ষেপগুলির কথাও উল্লেখ করেন তিনি। পশ্চিমবঙ্গের শিল্প সম্ভাবনার একটি খণ্ডচিত্রও মুখ্যমন্ত্রী তুলে ধরেন তাঁর বক্তব্যে।
আজকের আলোচ্যসূচির মধ্যে ছিল দুই পর্যায়ের দুটি পৃথক প্যানেল ডিসকাশন। ‘আর্থিক অন্তর্ভুক্তি এবং উৎপাদনশীলতা বৃদ্ধির ক্ষেত্রে ডিজিটাল সরকারি পরিকাঠামোর ভূমিকা’ এবং ‘ডিজিটাল সরকারি পরিকাঠামো প্রসারের মাধ্যমে আর্থিক ক্ষেত্রে ডিজিটাল পরিবেশ ও পরিস্থিতির গুরুত্ব’ শীর্ষক দুটি প্যানেল ডিসকাশনে অংশগ্রহণ করেন বিশ্বের আর্থিক সংস্থা ও সংগঠনের ১২ জন বিশেষজ্ঞ। ফ্রান্সের ইউরোপ ও বিদেশ মন্ত্রকের ডিজিটাল বিষয় সম্পর্কিত অ্যাম্বাসাডার মিঃ হেনরি ভার্ডিয়ার এবং এস্তোনিয়া বিদেশ মন্ত্রকের অ্যাম্বাসাডার-অ্যাট-লার্জ ফর ডিজিটাল অ্যাফেয়ার্স মিসেস লেনি লিয়স্ক অংশগ্রহণ করেন প্যানেল ডিসকাশনগুলিতে।
বৈঠকের পাশাপাশি উদ্ভাবনমূলক আর্থিক পরিষেবা শীর্ষক একটি প্রদর্শনীরও আয়োজন করা হয়েছে।
(PG/SKD/DM
সংস্কৃতিমন্ত্রক
ন্যাশনাল গ্যালারি অফ মর্ডান আর্ট আগামী ৮ জুন থেকে ৩ জুলাই পর্যন্ত "অনলাইন নাইমিশা ২০২০" গ্রীষ্মকালীন শিল্প কর্মসূচির আয়োজন করেছে
নতুন দিল্লি, ৭ জুন, ২০২০
নতুন দিল্লির ন্যাশনাল গ্যালারি অফ মডার্ন আর্ট  আগামী ৮ জুন থেকে ৩ জুলাই পর্যন্ত "অনলাইন নাইমিশা ২০২০" গ্রীষ্মকালীন শিল্প কর্মসূচির আয়োজন করেছে। এই মহামারী পরিস্থিতিতে লকডাউন চলাকালীন যাদুঘর এবং সাংস্কৃতিক প্রতিষ্ঠানগুলি দর্শনার্থী ও শ্রোতাদের পরিষেবা দিতে পারছে না। তাই এনজিএমএ দর্শকদের কাছে পৌঁছানোর জন্য নতুন এক প্ল্যাটফর্ম বেছে নিয়েছে। গত দু'মাসে এনজিএমএ কার্যত প্রযুক্তিগত বিকাশঘটিয়ে অনলাইনে অনেক কর্মসূচি এবং প্রদর্শনীর আয়োজন করেছে। তাই এনজিএমএ, তার সবচেয়ে জনপ্রিয় গ্রীষ্মকালীন শিল্প কর্মসূচি "অনলাইন নাইমিশা ২০২০" শুরু করার উদ্যোগ নিয়েছে।
স্বাস্থ্যের সাথে কোনও আপস না করে এই অনলাইন শিল্প কর্মসূচিতে অংশগ্রহণকারী শিল্পীরা অনেক কিছু শেখার সুযোগ পাবেন। যারা এই অনলাইন শিল্প প্রদর্শনীতে যুক্ত হবেন তাদের শেখার জন্য এনজিএমএ চারটি কর্মশালার পরিকল্পনা করেছে। ১ জুন এতে ৬০০ জন অংশগ্রহণকারী এতে নাম নথিভুক্ত করেছেন। "অনলাইন নাইমিশা ২০২০" গ্রীষ্মকালীন শিল্প কর্মসূচিতে চিত্রাঙ্কন কর্মশালা, ভাস্কর্য কর্মশালা, প্রিন্ট মেকিং এবং ইন্দ্রজাল শীর্ষক চারটি কর্মশালা আয়োজন করা হবে। আগামী ৮ জুন থেকে ৩ জুলাই পর্যন্ত অনলাইনে চলবে এই কর্মশালা। ৬ থেকে ১৫ বছর বয়সী একটি দলকে সকাল ১১টা থেকে ১১.৩৫ পর্যন্ত এবং ১৫ বছরের ওপর আরেকটি দলকে বিকেল ৪টে থেকে ৪.৩৫ পর্যন্ত সময় দেওয়া হয়েছে।
ন্যাশনাল গ্যালারী অফ মডার্ন আর্টের মহা নির্দেশক শ্রী অদ্বৈত চরণ গড়নায়ক বলেছেন, এই সময়ের মধ্যেও গ্রীষ্মকালীন শিল্প কর্মসূচির মাধ্যমে এনজিএমএ জনসাধারণের ব্যবহার উপযোগী হয়ে উঠেছে। আগামীকাল থেকে প্রবীণ-নবীন শিল্পীদের এক সঙ্গে পর্দায় ধরা যাবে এবং সকলেই একসঙ্গে শিল্পকলা সম্পর্কে শেখার চেষ্টা করবে। তিনি বলেন "অনলাইন নাইমিশা ২০২০" এমন এক ধরণের গ্রীষ্মকালীন শিল্প কর্মসূচি, যেখানে শিক্ষাদানের পাশাপাশি সমাজের প্রতিটি অংশে পৌঁছানো সম্ভব। খুব শীঘ্রই "নাইমিশা ২০২০" গ্রীষ্মকালীন শিল্প কর্মসূচির নির্বাচিত শিল্পকর্মগুলির প্রদর্শনী করা হবে। এই কর্মসূচি সম্পর্কে বিস্তারিত জানতে এনজিএমএ'র ওয়েব সাইট http://ngmaindia.gov.in/
ফেসবুক https://www.facebook.com/ngmadelhi
এবং ট্যুইটার https://twitter.com/ngma_delhi
দেখা যেতে পারে।
(CG/SS
শ্রমওকর্মসংস্থানমন্ত্রক
দক্ষতা বিকাশ কর্মসূচির আওতায় ৩৬২০ জন বিড়ি শ্রমিককে প্রশিক্ষণ
নয়াদিল্লি, ২২ জুলাই, ২০১৯
দক্ষতা বিকাশ ও উদ্যোগ মন্ত্রক এবং জাতীয় দক্ষতা বিকাশ নিগমের যৌথ উদ্যোগে বিড়ি শ্রমিক এবং তাদের পরিবারের নির্ভরশীলদের জন্য একটি দক্ষতা বিকাশ কর্মসূচি গ্রহণ করা হয়েছে।
এই কর্মসূচির আওতায় ৩১ রকমের প্রশিক্ষণ দেওয়া হয়। এগুলি হল ট্যালির মাধ্যমে অ্যাকাউন্টস-এর কাজ শেখানো, সিএমসি অপারেটর, হোটেল ম্যানেজমেন্টের আওতায় ফ্রন্ট অফিসের সহযোগীর কাজ, সেলাই মেশিন ব্যবহার, খাদ্য ও পানীয় পরিষেবা প্রদান, এসি ও ফ্রিজ মেকানিক, কাস্টমার কেয়ার এক্সিকিউটিভ, সোলার প্যানেল বসানো, দর্জির কাজ, সোলার পিভি বসানো, সহকারী ইলেকট্রিশিয়ান, সহকারী বিউটি থেরাপিস্ট, কম্পিউটারের প্রাথমিক পাঠ্যক্রম, জেনারেল ডিউটি অ্যাসিসটেন্ট, মাঠ পর্যায়ের প্রযুক্তিবিদ, গাড়ি শিল্পের মেরামতির কাজ, জলের কলের কাজ, বিউটিশিয়ান, মাশরুমের চাষ, ব্যাঙ্কিং ও অ্যাকাউন্টেন্সি, মেডিকেল ও নার্সিং পাঠ্যক্রম, সীবন শিল্প, জ্যাম ও জেলি তৈরি, কম্পিউটার হার্ডওয়্যার, আচার তৈরি, সেলাইয়ের কাজ, সফ্ট টয় তৈরি, ধূপবাতি তৈরি, ব্যাগ তৈরি, এলইডি এবং সিসিটিভি প্রযুক্তি শেখানো।
কলকাতা অঞ্চলে ১৬,৭৪,২৪৯ জন এবং গুয়াহাটিতে ৯৭৪৭ জন সহ গোটা দেশে মোট ৫৫,৮৬৬২৩ জন বিড়ি শিল্পের সঙ্গে যুক্ত শ্রমিক রয়েছেন। ৩ হাজার ৬২০ জন বিড়ি শ্রমিক দক্ষতা বিকাশ কর্মসূচির আওতায় প্রশিক্ষিত হয়েছেন। এদের মধ্যে ৪৬১ জন বিকল্প জীবিকা বেছে নিয়েছেন।
লোকসভায় আজ এক লিখিত প্রশ্নের জবাবে শ্রম এবং কর্মসংস্হান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গোয়ার এই তথ্য জানিয়েছেন।
CG/CB/NS
(Visitor Counter : 95
অর্থমন্ত্রক
কলকাতার কাস্টমস্ বিভাগের আধিকারিকরা ৩৫ কোটি ৩০ লক্ষ টাকা মূল্যের ২৫টি প্রাচীন মূর্তি বাজেয়াপ্ত করেছে
কলকাতা, ২৬ অগাস্ট, ২০২০
সমগ্র বিশ্ব কোভিড-১৯ মহামারীর বিরুদ্ধে সংগ্রাম চালাচ্ছে। জটিল এই পরিস্থিতিতে বিশ্বের বিভিন্ন দেশ পরস্পরের সঙ্গে পণ্যসামগ্রী ও অত্যাবশ্যক জিনিসপত্রের সীমান্ত পারের চলাচলে অভিনব পন্থা খুঁজে বের করার কাজে যুক্ত রয়েছে। সর্বত্রই মানবজাতির কল্যাণে একাধিক নজির বিহীন পদক্ষেপ নেওয়া হচ্ছে। আন্তর্জাতিক স্তরে মহামারী সঙ্কটের মোকাবিলায় ইতিবাচক ও আন্তরিক প্রচেষ্টা সত্ত্বেও কিছু অসাধু ব্যক্তি মহামারীর এই সুযোগকে চোরাচালান তথা অবৈধ কাজকর্ম চালানোর সুযোগ হিসাবে বেছে নিয়েছে।
কেন্দ্রীয় সরকারের কোভিড সেনানীরা আন্তর্জাতিক বাণিজ্য ব্যবস্থাকে সুগম করার কাজে নিরন্তর প্রয়াস চালিয়ে যাচ্ছেন। চোরাচালান প্রতিরোধেও সরকার একাধিক পদক্ষেপ নিয়েছে। পশ্চিমবঙ্গে অভ্যন্তরীণ উৎপাদন শুল্ক বা কাস্টমস্ কমিশারেটের কার্যালয়ের সদাসতর্ক আধিকারিকরা সম্প্রতি ভারতীয় সংস্কৃতির বিভিন্ন ধরণের অনুপম নিদর্শনের অবৈধ পাচার রুখতে এবং চোরাচালান রোধে এক সুসংগঠিত অভিযান চালিয়েছেন।
কমিশনারেটের আধিকারিকরা গত ২৩শে অগাস্ট রাতে দক্ষিণ দিনাজপুর জেলা থেকে ২৫টি প্রাচীন নিদর্শনের চোরাচালান রুখতে সক্ষম হয়েছেন। ভারতীয় সংস্কৃতির এই ২৫টি অনুপম নিদর্শন কালিয়াগঞ্জ সীমান্ত দিয়ে ধান বোঝাই একটি লরির ভেতরে করে বাংলাদেশে পাচার করা হচ্ছিল। অমূল্য এই শিল্প নিদর্শনগুলি ভারতীয় ঐতিহ্যের অভিন্ন অঙ্গ। উদ্ধার হওয়া ২৫টি নিদর্শনের মধ্যে রয়েছে – দেবী পার্বতী, মনসা দেবী, ভগবান বিষ্ণু ও ভগবান সূর্যের ৭টি পাথরের মূর্তি; ব্রোঞ্জ ও অষ্টধাতু নির্মিত ৭টি ধাতব নিদর্শন এগুলি হিন্দু ও জৈন মন্দিরে পূজিত হয়ে থাকে। এছাড়াও, ১১টি টেরাকোটা মূর্তিও রয়েছে। উদ্ধার হওয়া ২৫টি প্রাচীন নিদর্শন খ্রীষ্টপূর্ব নবম শতাব্দী থেকে ষোড়শ শতাব্দীর বলে জানা গেছে।
শিলিগুড়িতে উত্তর বঙ্গ বিশ্ববিদ্যালয়ের অধীন অক্ষম কুমার মৈত্র সংগ্রহালয়ের বিশেষজ্ঞরা উদ্ধার হওয়া প্রাচীন মূর্তিগুলি প্রকৃত পক্ষেই খ্রীষ্টপূর্ব নবম থেকে ষোড়শ শতাব্দীর কিনা তা খতিয়ে দেখেছেন এবং প্রতিটি মূর্তির গুণমান ও যথার্থতা যাচাই করে জানিয়েছেন, সম্মিলিতভাবে এগুলির বাজার মূল্য প্রায় ৩৫ কোটি ৩০ লক্ষ টাকা।
সাম্প্রতিককালে এটিই ছিল শুল্ক দপ্তরের সর্ববৃহৎ প্রাচীন নিদর্শন উদ্ধার অভিযান। কলকাতা জোনের মুখ্য শুল্ক কমিশনার, আধিকারিকদের এই প্রচেষ্টার ভূয়সী প্রশংসা করেছেন। উল্লেখ করা যেতে পারে এর আগে শুল্ক কমিশনারেটের আধিকারিকরা ৭টি প্রাচীন মূর্তি উদ্ধার করতে সক্ষম হয়েছিলেন, যেগুলির বাজার মূল্য ছিল ১১ কোটি টাকা। কমিশনারেটের কর্মী ও আধিকারিকরা চোরাচালান রোধে যাবতীয় সন্দেহজনক কর্মকান্ডের ব্যাপারে সর্বদা সজাগ রয়েছেন।
(CG/BD/SB